மூன்றாம் விக்ரகராஜா
{{Infobox royalty
 | succession   = சபடலக்ச நாட்டின் ஆட்சியாளர்
 | reign        = சுமார் 1079-1090 பொ.ச.
 | dynasty      = [[சாகம்பரியின் சௌகான்கள்]]
 | predecessor  = [[மூன்றாம் துர்லபராஜா]]
 | successor    = [[முதலாம் பிருத்விராஜா]]
 }}
 '''மூன்றாம் விக்ரகராஜா'''  (''Vigraharaja'' III) (ஆட்சி சுமார் 1079-1090 பொ.ச.) [[சாகம்பரியின் சௌகான்கள்|சாகம்பரியின் சௌகான்]] வம்சத்தைச் சேர்ந்த ஒரு இந்திய மன்னராவார். இவர் வடமேற்கு இந்தியாவில் இன்றைய [[ராஜஸ்தான்|இராஜஸ்தானின்]] சில பகுதிகளை உள்ளடக்கிய சபடலக்ச நாட்டை ஆட்சி செய்தார்.
 
 == ஆரம்ப கால வாழ்க்கை ==
 விசாலன் அல்லது பிசாலன் என்றழைக்கப்படும் மூன்றாம் விக்ரகராஜா, சகமான மன்னர் சாமுண்டராஜனின் மகனாவார். இவர் தனது சகோதரர் [[மூன்றாம் துர்லபராஜா]]வுக்குப் பிறகு சகமான சிம்மாசனத்தில் அமர்ந்தார். {{Sfn|Dasharatha Sharma|1959|p=36}}
 
 == பரமாரர்களோடு கூட்டணி ==
 விக்ரகராஜாவின் ராணியின் பெயர் ரஜாதேவி என்பதாக [[பிஜோலியா]] பாறைக் கல்வெட்டு மூலம் அறியப்பட்டது. ''விக்ரகராஜா ரசோ'' என்ற காவியக் கவிதையில், இவர் முந்தைய [[பரமாரப் பேரரசு|பரமார]] மன்னன் [[போஜன் (மன்னர்)|போஜனின்]] மகள் ராஜமதியை மணந்ததாகக் கூறுகிறது. இருப்பினும், விக்ரகராஜா அரியணை ஏறுவதற்கு ஏறக்குறைய 25 ஆண்டுகளுக்கு முன்பு, 1055 பொ.ச. இல் போஜன் இறந்துவிட்டார். போஜனின் சகோதரர் உதயாதித்தன் தனது மருமகளை விக்ரகராஜாவுக்கு திருமணம் செய்து கொடுத்திருக்கலாம் என வரலாற்றாசிரியர் ஆர்.பி.சிங் கருதுகிறார். {{Sfn|R. B. Singh|1964|p=127}} தசரத சர்மாவின் கூற்றுப்படி, அவர் உதயாதித்தனின் மகளாக இருந்திருக்கலாம். {{Sfn|Dasharatha Sharma|1959|p=36}}
 
 விக்ரகராஜா இவ்வாறு [[மால்வா, மத்தியப் பிரதேசம்|மாளவத்தின்]] பரமார அரசரான உதயாதித்தனுடன் திருமணக் கூட்டணியை உருவாக்கினார். ''பிருத்விராஜ விஜயம்'' என்றா நூல், உதயாதித்தனுக்கு சாரங்கன் என்ற குதிரையைக் கொடுத்ததாகக் கூறுகிறது. அதன் உதவியுடன் உதயாதித்தன் தனது எதிரியான [[முதலாம் கர்ணதேவன்|கர்ணனை]] தோற்கடிக்க முடிந்தது. இவ்வாறு, மாளவத்தில் அமைதியையும் செழிப்பையும் நிலைநாட்ட பரமார மன்னனுக்கு விக்ரகராஜா உதவினார். {{Sfn|R. B. Singh|1964|p=127}} பிற்கால உரையான ''சுர்ஜனா சரிதமும்'' இந்தக் கணக்கை உறுதிப்படுத்துகிறது. ஆனால் கர்ணனைத் தோற்கடித்த விக்ரகராஜாவை தவறாகக் கருதுகிறது. {{Sfn|Dasharatha Sharma|1959|p=37}}
 
 விக்ரகராஜா [[சிவன்|சிவனை]] வழிபட மால்வாவில் உள்ள [[உஜ்ஜைன்|உஜ்ஜைனிக்குச்]] சென்றதாகவும் கூறப்படுகிறது. {{Sfn|R. B. Singh|1964|p=127}}
 
 == கசனவித்துகளுடன் மோதல் ==
 இவர் மாளவத்தின் மன்னரான சகாப்-உத்-தினை தோற்கடித்ததாக ''ஹம்மிர மகாகாவ்யம்''  கூறுகிறது. இது வரலாற்று ரீதியாக துல்லியமானது அல்ல, ஏனென்றால் 14 ஆம் நூற்றாண்டின் ஆரம்பம் வரை முஸ்லிம்கள் மாளவத்தை ஆட்சி செய்யவில்லை. வரலாற்றாசிரியர் ஆர்.பி. சிங்கின் கூற்றுப்படி, சகாப்-உத்-தின் கசனவித்தின் இப்ராஹிமின் தளபதியாக இருந்திருக்கலாம். {{Sfn|R. B. Singh|1964|pp=127-128}}
 
 == இறப்பு ==
 ''பிரபந்த கோசம்'' என்ற நூலின் கூற்றுப்படி, விக்ரகராஜா காமத்தின் மேல் அதிகம் நாட்டமுடையவராக சித்தரிக்கப்படுகிறார். மேலும் மகாசத்யா என்ற [[பிராமணர்|பிராமணனின்]] மனைவியை வலுக்கட்டாயமாக தூக்கிச் சென்றார். மகாசத்யாவின் சாபம் இறுதியில் இவரது மரணத்திற்கு வழிவகுத்தது. மற்றொரு புராண உரையான ''பிருத்விராஜ் ராசோ'', [[பார்வதி]] தேவியை வேண்டிக் கொண்டிருந்த [[வைசியர்|வைசியப்]] பெண்ணை பாலியல் பலாத்காரம் செய்ததாகக் கூறுகிறது. சிறுமியின் சாபம் இவரை துண்டா என்ற அரக்கனாக மாற்றியது. {{Sfn|R. B. Singh|1964|p=128}} இந்த இரண்டு நூல்களும் விக்ரகராஜாவின் மரணத்திற்குப் பிறகு பல நூற்றாண்டுகளுக்குப் பிறகு இயற்றப்பட்டதால், இந்த புராணக்கதைகளின் வரலாற்றுத் துல்லியத்தை தீர்மானிப்பது கடினம். {{Sfn|Dasharatha Sharma|1959|p=37}}
 
 விக்ரகராஜாவுக்குப் பிறகு இவருடைய மகன் [[முதலாம் பிருத்விராஜா]] ஆட்சிக்கு வந்தார். {{Sfn|R. B. Singh|1964|p=128}}
 
 == சான்றுகள் ==
 {{Reflist}}
 === உசாத்துணை ===
 * {{cite book |author=Dasharatha Sharma |title=Early Chauhān Dynasties |publisher=S. Chand / Motilal Banarsidass |year=1959 |isbn=9780842606189 |url=https://books.google.com/books?id=n4gcAAAAMAAJ }}
 * {{cite book |author=R. B. Singh |title=History of the Chāhamānas |publisher=N. Kishore |year=1964 |url=https://books.google.com/books?id=TKs9AAAAIAAJ |oclc=11038728 }}
 [[பகுப்பு:இந்திய அரசர்கள்]]
 [[பகுப்பு:இராஜஸ்தான் வரலாறு]]